K11 Musea 開左咁耐 好多人都問我有咩好野食 首選既必定係Kaiyo   餐廳有壽司等日本料理提供 而火鍋都好出名㗎～ 揀左龍蝦雜錦海鮮餐 材料相當豐富 份量十足  北海道花膠滋補湯 用花膠同蟲草花淆煮成既雞湯 相當滋補  同行者就揀左壽喜燒 甜甜既湯底煮牛肉就最夾  御付 前菜有簡單而美味既沙律 同又香又可口既魚乾合桃  茶碗蒸 口感超嫩滑細緻 入口即溶 甜味由雞蛋，雞肉，鮮蝦，魚湯等帶出  龍蝦，海蝦，活蜆 食得出既新鮮 開邊既龍蝦 肉質超爽口彈牙  海蝦用竹纖穿好 口感結實鮮美無比  活蜆大大隻 完全冇沙  美國和牛 高質到好似日本和牛咁 由於算切得厚身 淥十幾秒 放入口香甜肉汁就會爆曬出黎 口感細嫩充滿油香  自家製餃子 菜同豬肉比例好 餃子皮薄軟滑  招牌魚蛋 超有驚喜既白魚蛋 又香又彈牙  食完海鮮同肉已經飽左大半 之後仲有田園時蔬 有多款雜菜同菇類 仲有豆腐，粉絲，同稻庭烏冬  呢間餐廳高質都絕對要再黎！